טיילור שילינג

טיילור שילינג (באנגלית: Taylor Schilling; נולדה ב-27 ביולי 1984) היא שחקנית קולנוע וטלוויזיה אמריקאית. מוכרת בעיקר בזכות תפקידיה בדרמה הרפואית של NBC "מרסי" ובדרמה הקומית של נטפליקס "כתום זה השחור החדש", עליו קיבלה מועמדות לפרס אמי ולשני פרסי גלובוס הזהב. שילינג נולדה בבוסטון, מסצ'וסטס שבארצות הברית. היא בתם של רוברט ג'יי שילינג ופטרישיה. את ילדותה חילקה בין שכונת מערב רוקסברי שבעיר לעיירה ויילנד שבמסצ'וסטס בשל גירושיי הוריה. שילינג סיימה בשנת 2006 את לימודיה בהצטיינות מאוניברסיטת פורדהם שבניו יורק סיטי עם תואר ראשון במשחק. לאחר מכן למדה באוניברסיטת ניו יורק אך נשרה לאחר שנתה השנייה. שילינג שיחקה לראשונה באופן מקצועי בשנת 2007 בדרמה העצמאית "חומר למחשבה". מפיקת הטלוויזיה אליזבת הלדנס שצפתה בשילינג מופיעה בניו יורק התרשמה מיכולותייה והטיסה אותה הישר ללוס אנג'לס, כדי להיבחן לתפקיד הראשי של סדרת הדרמה שלה "מרסי". שילינג זכתה בתפקיד ושיחקה במשך עונה אחת בתור האחות ורוניקה קלהאן. ב-2011 שיחקה שילינג בתפקיד הראשי בסרט המבוסס על הרומן "מרד הנפילים" בתור דאגני טגארט, סגנית נשיא למבצעים בחברת הרכבות "טאגראט טרנסקונטיננטל". וכן שיחקה בסרט "בר מזל". בין 2013–2019 הופיעה בתפקיד הראשי בסדרה המקורית של נטפליקס, "כתום זה השחור החדש" המבוססת על זכרונותיה של פייפר קרמן. בסדרה היא מגלמת את פייפר צ'פמן, אסירה מהמעמד הבינוני גבוה. על הופעתה בסדרה הייתה שילינג מועמדת לפרס גלובוס הזהב עבור השחקנית הטובה ביותר בסדרת טלוויזיה – דרמה וגם לפרס אמי לשחקנית הראשית המצטיינת בסדרה קומית לשנת 2014. בנוגע למיניותה, שילינג הצהירה בעבר: "היו לי מערכות יחסים מאוד רציניות עם המון אנשים, ואני אדם מאוד רחב. אין שום חלק ממני שאפשר להכניס אותו תחת תווית מסוימת. אני ממש לא נכנסת להגדרות, זה מצומצם מדי, הייתה לי המון אהבה, ואין לי שום נקיפות מצפון מהיכן זה בא." בשנת 2019 הוסיפה עוד בנושא: "היו לי מערכות יחסים עם גברים ומערכות יחסים עם נשים. זה קשור לאדם ולא למין שלו. זה מעשה פוליטי הרבה יותר רדיקלי לא לצמצם את עצמך לתווית רק כדי לגרום לאנשים אחרים להרגיש יותר בנוח. ניהלתי קשרים רציניים עם הרבה אנשים שונים." ביוני 2020, בעקבות חודש הגאווה, אישרה שילינג באמצעות חשבון האינסטגרם שלה כי היא במערכת היחסים עם האמנית אמילי ריץ. שילינג סיפרה בעבר שהיא עושה מדיטציה טרנסצנדנטלית. מדיה וקבצים בנושא טיילור שילינג בוויקישיתוף טיילור שילינג, ברשת החברתית פייסבוק טיילור שילינג, ברשת החברתית אקס (טוויטר) טיילור שילינג, ברשת החברתית אינסטגרם טיילור שילינג, במסד הנתונים הקולנועיים IMDb (באנגלית) טיילור שילינג, באתר AllMovie (באנגלית) טיילור שילינג, באתר Rotten Tomatoes (באנגלית) טיילור שילינג, באתר Box Office Mojo (באנגלית) טיילור שילינג, במסד הנתונים הקולנועיים KinoPoisk (ברוסית) שחר אורן, כוכבת "כתום זה השחור החדש" מתרגלת לכלא, באתר Xnet‏, 21 בספטמבר 2013 רוני ודנאי‏, טיילור שילינג היא השחור החדש, באתר וואלה, 8 בינואר 2014 דודי כספי, כתום עולה, באתר ישראל היום, 16 ביוני 2016 Nellie Andreeva, Nellie Andreeva, Taylor Schilling To Star In Jenji Kohan's Netflix Series 'Orange Is The New Black', Deadline, ‏30 באוגוסט 2012 (באנגלית) Nominees / Winners 2014, Television Academy (באנגלית) Taylor Schilling on body politics, sexuality and her issue with celebr, Evening Standard, ‏25 במאי 2017 (באנגלית) Lensvelt, Fiona. "What I've learnt: Taylor Schilling" (באנגלית). ISSN 0140-0460. נבדק ב-2020-07-03. טיילור שילינג מ"כתום זה השחור החדש" חושפת את בת הזוג, באתר tvbee, ‏29 ביוני 2020 Taylor Schilling on Being an Awkward Giraffe with Glasses, InStyle (באנגלית)